Source: https://www.minzp.sk/showdoc.do?docid=27162&forceBrowserDetector=blind
Timestamp: 2020-01-20 19:15:13+00:00
Document Index: 12074584

Matched Legal Cases: ['§1', '§ 4', '§67', '§13', '§14', '§15', '§14', '§16', '§14', '§28', '§7', '§83']

OU-TN-OSZP1-2019/018977-2/DUR -
Nachádzate sa tu: MŽP - Oblasti pôsobenia - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2019/018977-2/DUR
OU-TN-OSZP1-2019/018977-2/DUR
OKRESNÝ ÚRAD TRENČÍN O
DBOR STAROSTLIVOSTI O ŽIVOTNÉ PROSTREDIE
Oznámenie o začatí správneho konania k žiadosti Štátneho geologického ústavu Dionýza Štúra o výnimku zo zákazov v chránených územiach v súvislosti s projektom geologickej úlohy + upovedomenie občianskych združení + výzva na zaplatenie správneho poplatku + návrh dohody o miestnej príslušnosti + žiadosť o súčinnosť pri vyvesení verejnej vyhlášky.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 29.5. 2019 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti Štátneho geologického ústavu Dionýza Štúra, so sídlom: Mlynská dolina 1, 817 04 Bratislava 11, IČO: 31753604, (ďalej len žiadateľ).
Predmetom konania je žiadosť o povolenie výnimky podľa §67 písm. h) zo zákazov podľa §13 ods.1 písm. a) na vjazd a státie vozidlom v chránených územiach s 2. stupňom ochrany prírody a podľa §14 ods.1 písm. c), §15 ods.1 písm. a), §14 ods.1 písm. c) a §16 ods.1 písm. a) v znení §14 ods.1 písm. c) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na pohyb mimo vyznačených turistických a náučných chodníkov v chránených územiach s 3. až 5. stupňom ochrany prírody. Žiadosť bola podaná v súvislosti s projektom geologickej úlohy „Identifikácia, registrácia a inžinierskogeologické mapovanie svahových deformácií“ riešeným v období rokov 2018 – 2023. Zahŕňa geologické práce nedeštruktívneho charakteru, ako projektovanie, zostavenie digitálneho modelu terénu, mapovanie a terénne merania. Podľa žiadosti nebudú realizované žiadne vŕtacie, ani zemné práce. Pri terénnych prácach majú byť použité najviac 2 osobné motorové vozidlá súčasne. Projekt sa týka podľa žiadosti a priloženého mapového podkladu územia Bielych Karpát (s plochou 606,27 km2) v polygóne ohraničenom z juhozápade vodným tokom Klanečnica a štátnou cestou č. 54, na západe a severozápade štátnou hranicou s ČR, na severe tokom Bielej vody a štátnou cestou č. 49, na juhovýchode a juhu riekou Váh, zasahuje do okresov Nové Mesto nad Váhom, Trenčín, Ilava a Púchov. Druhý polygón „Javorníky“ (s plochou 869,53 km2) je ohraničený na juhozápade štátnou cestou č. 49, na západe a severozápade štátnou hranicou s ČR, na severovýchode štátnou cestou č. 2058 a na juhovýchode a na juhu riekou Váh, Týka sa okresov Púchov, Považská Bystrica, Bytča, Žilina, Čadca a Kysucké Nové Mesto. Tretí polygón vypĺňa pohorie Vtáčnik (s plochou 566,52 km2), na západe a severozápade ho ohraničuje štátna cesta č. 64, na severe a severovýchode štátny cestou č. 9, na juhozápade a na juhu štátne cesty č. 512 a 428, týka sa v okresov Prievidza, Partizánske, Žarnovica a Žiar nad Hronom.
Prílohou žiadosti bola mapka záujmového územia a odborné stanoviská od Štátnej ochrany prírody SR zn.: CHKO BK/159-001/19 zo 16.4. 2019, CHKO PN DL 64-002/2019 z 25.3. 2019 a CHKOKY/204-001/2019/DP z 29.4. 2019.
Navrhovaný projekt už bol posúdený podľa §28 ods. 4 zákona o ochrane prírody a krajiny a bolo k nemu vydané rozhodnutie č. OU-TN-OSZP1-2018/009451-7/SD zo 14. 03. 2018, ktoré nadobudlo právoplatnosť dňa 28.3. 2018. Z uvedeného rozhodnutia vyplýva, že navrhovaný projekt nebude mať samostatne alebo v kombinácii s iným plánom alebo projektom významný vplyv na chránené vtáčie územia ani na územia európskeho významu (územia Natura 2000) v Trenčianskom, Banskobystrickom a Žilinskom kraji a teda nie je predmetom posudzovania podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. K uvedenému projektu geologickej úlohy vydal orgán ochrany prírody takisto vyjadrenie č. OU-TN-OSZP-2019/014983-7/SD z 23. 04. 2019.
Návrh dohody o miestnej príslušnosti podľa §7 ods.3 zákona č. 71/1967 Zb. o správnom konaní v znení neskorších predpisov a podľa §83 ods.3 zákona o ochrane prírody a krajiny v znení neskorších predpisov: orgán ochrany prírody navrhuje Okresnému úradu Žilina, a Okresnému úradu Banská Bystrica odborom starostlivosti o životné prostredie, oddeleniam ochrany prírody a vybraných zložiek životného prostredia kraja, aby konanie viedol a rozhodnutie vydal Okresný úrad Trenčín aj na území ostatných krajov, nakoľko začal vo veci konať, ako prvý. Orgán ochrany prírody týmto zároveň žiada uvedené okresné úrady o písomný súhlas s dohodou o miestnej príslušnosti (prosíme zaslať obratom).
Orgán ochrany prírody ďalej žiada všetky okresné úrady uvedené v rozdeľovníku tohto oznámenia o súčinnosť pri vyvesení tejto verejnej vyhlášky na svojej úradnej tabuli na dobu 15. dní. Po uplynutí uvedenej doby žiada o zaslanie potvrdenia o dátume vyvesenia a dátume zvesenia tejto verejnej vyhlášky na Okresný úrad Trenčín, OSŽP1.
1) Štátny geologický ústav Dionýza Štúra, Mlynská dolina 1, 817 04 Bratislava 11
2) Okresný úrad Žilina, OSŽP1, Vysokoškolákov 8556/33B, 010 08 Žilina
3) Okresný úrad Banská Bystrica, OSŽP1, Námestie Ľ. Štúra 1, 974 01 Banská Bystrica
4) Okresný úrad Nové Mesto nad Váhom, OSŽP, Hviezdoslavova 36, 915 41 Nové Mesto nad Váhom
9) Okresný úrad Bytča, OSŽP, Zámok 104, 014 01 Bytča
10) Okresný úrad Žilina, OSŽP3, Vysokoškolákov 8556/33B, 010 08 Žilina
11) Okresný úrad Čadca, OSŽP, Palárikova 91, 022 01 Čadca
12) Okresný úrad Kysucké Nové Mesto, OSŽP, Litovelská 1218, 024 01 Kysucké Nové Mesto
13) Okresnú úrad Prievidza, OSŽP, G. Švéniho 3H, 971 01 Prievidza
14) Okresný úrad Partizánske, OSŽP, Námestie SNP 151/6, 958 01 Partizánske
15) Okresný úrad Žiar nad Hronom, OSŽP, Nám. Matice slovenskej 8, 965 01 Žiar nad Hronom
16) Okresný úrad Žarnovica, OSŽP, Bystrická 53, 966 81 Žarnovica 1
18) ŠOP SR, Správa CHKO Kysuce, U Tomali 1511, 020 01 Čadca
19) ŠOP SR, Správa CHKO Ponitrie, Samova 3, 949 01 Nitra
Účastníci správneho konania a verejnosť:
Doručí sa verejnou vyhláškou na úradných tabuliach dotknutých okresných úradov, odborov starostlivosti o životné prostredie.